Kommissionens forordning (EF) nr. 324/2003

af 20. februar 2003

om fastsættelse af, til hvilke udgifter, der afholdes af de EF-referencelaboratorier, som modtager tilskud i henhold til artikel 28 i beslutning 90/424/EØF, der kan ydes støtte, og hvilke procedurer der gælder for indberetning af udgifter og revision

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets beslutning 90/424/EØF af 26. juni 1990 om visse udgifter på veterinærområdet(1), senest ændret ved beslutning 2001/572/EF(2), særlig artikel 28, stk. 2, og

ud fra følgende betragtninger:

(1) Der bør ydes EF-tilskud til de EF-referencelaboratorier, som EF har udpeget til at bistå med udførelsen af de funktioner og opgaver, der er fastlagt i:

- Rådets direktiv 92/35/EØF af 29. april 1992 om fastsættelse af regler for kontrol med og foranstaltninger til bekæmpelse af hestepest(3), senest ændret ved akten vedrørende Østrigs, Finlands og Sveriges tiltrædelse

- Rådets direktiv 92/46/EØF af 16. juni 1992 om sundhedsbestemmelser for produktion og afsætning af rå mælk, varmebehandlet mælk og mælkebaserede produkter(4), senest ændret ved direktiv 96/23/EF(5)

- Rådets direktiv 92/66/EØF af 14. juli 1992 om fællesskabsforanstaltninger til bekæmpelse af Newcastle disease(6), senest ændret ved akten vedrørende Østrigs, Finlands og Sveriges tiltrædelse

- Rådets direktiv 92/117/EØF af 17. december 1992 om beskyttelsesforanstaltninger over for specifikke zoonoser og specifikke zoonotiske agenser hos dyr og i animalske produkter for at forhindre levnedsmiddelbårne infektioner og forgiftninger(7), senest ændret ved direktiv 1999/72/EF(8)

- Rådets direktiv 92/119/EØF af 17. december 1992 om generelle fællesskabsforanstaltninger til bekæmpelse af visse dyresygdomme samt om specifikke foranstaltninger vedrørende blæreudslæt hos svin(9), senest ændret ved afgørelse 95/1/EF, Euratom, EKSF(10)

- Rådets beslutning 93/383/EØF af 14. juni 1993 om referencelaboratorier til kontrol med marine biotoksiner(11), senest ændret ved beslutning 1999/312/EF(12)

- Rådets direktiv 93/53/EØF af 24. juni 1993 om minimumsfællesskabsforanstaltninger til bekæmpelse af visse fiskesygdomme(13)

- Rådets direktiv 95/70/EF af 22. december 1995 om minimumsfællesskabsforanstaltninger til bekæmpelse af visse sygdomme hos toskallede bløddyr(14)

- Rådets direktiv 96/23/EF af 29. april 1996 om de kontrolforanstaltninger, der skal iværksættes for visse stoffer og restkoncentrationer heraf i levende dyr og produkter heraf(15)

- Rådets beslutning 96/463/EF af 23. juli 1996 om udpegelse af det referenceorgan, som skal deltage i arbejdet med at gøre prøvemetoderne og vurderingen af prøveresultaterne ensartede for racerent avlskvægs vedkommende(16)

- Rådets beslutning 1999/313/EF af 29. april 1999 om referencelaboratorier til kontrol af bakteriologisk og viral kontaminering af toskallede bløddyr(17)

- Rådets beslutning 2000/258/EF af 20. marts 2000 om udpegning af et institut, der skal opstille de nødvendige kriterier for standardisering af serologiske test til kontrol af rabiesvacciners virkning(18)

- Rådets direktiv 2000/75/EF af 20. november 2000 om vedtagelse af specifikke bestemmelser vedrørende foranstaltninger til bekæmpelse og udryddelse af bluetongue hos får(19)

- Rådets direktiv 2001/89/EF af 23. oktober 2001 om EF-foranstaltninger til bekæmpelse af klassisk svinepest(20)

- Rådets direktiv 2002/60/EF af 27. juni 2002 om specifikke bestemmelser for bekæmpelse af afrikansk svinepest og om ændring af direktiv 92/119/EØF for så vidt angår Teschener-syge og afrikansk svinepest(21)

- Europa-Parlamentets og Rådets forordning (EF) nr. 999/2001 af 22. maj 2001 om fastsættelse af regler for forebyggelse af, kontrol med og udryddelse af visse transmissible spongiforme encephalopatier(22), senest ændret ved Kommissionens forordning (EF) nr. 1326/2001(23).

(2) Der bør også ydes tilskud til afholdelse af årlige workshopper inden for EF-referencelaboratoriernes ansvarsområde.

(3) Omfanget af tilskud til visse EF-referencelaboratoriers arbejde fastsættes hvert år ved hjælp af specifikke afgørelser inden for veterinærmedicin, dyresundhed og restkoncentrationer.

(4) De udpegede EF-referencelaboratorier overvåges af de kompetente myndigheder i medlemsstaterne.

(5) Denne forordning har til formål:

- inden for rammerne af tilskuddet at definere, hvilken type udgifter, som laboratoriet afholder (personale, kapitalgoder, forbrugsmateriel, sammenlignende undersøgelser, generalomkostninger), og som afholdes i forbindelse med tilrettelæggelsen af workshopper (rejsegodtgørelse og dagpenge), der er berettiget til fællesskabsfinansiering

- at fastlægge procedurerne for indberetning af udgifter og revision.

(6) En sund økonomiforvaltning berettiger anvendelsen af disse kriterier fra begyndelsen af 2003 for fastlæggelse af udvælgelsen af de udgifter, der vil blive pålagt i løbet af det samme år.

(7) Med henblik på finanskontrollen anvendes artikel 8 og 9 i Rådets forordning (EF) nr. 1258/1999 af 17. maj 1999 om finansiering af den fælles landbrugspolitik(24).

(8) De i denne forordning fastsatte foranstaltninger er i overensstemmelse med udtalelsen fra Den Stående Komité for Fødevarekæden og Dyresundhed -

UDSTEDT FØLGENDE FORORDNING:

Artikel 1

Inden for rammerne af det årlige tilskud, som tildeles laboratorierne, gælder de nedenfor nævnte regler for støtteberettigelse for udgifter vedrørende personale, kapitalgoder, forbrugsmateriel, afsendelse af prøver til sammenlignende undersøgelser og generalomkostninger.

1. Personale

Udgifter til personale uanset status vedrører kun faktisk afholdte lønudgifter (vederlag, løn, sociale udgifter og pensionsbidrag) til videnskabelige medarbejdere, universitetsuddannede medarbejdere, teknikere og administrativt personale, hvis arbejde udelukkende eller en del af tiden specifikt vedrører de fællesskabsopgaver, som er beskrevet i det godkendte arbejdsprogram.

Alle arbejdstimer vedrørende fællesskabsopgaver skal registreres og attesteres på grundlag af mindst 12 måneder og 1600 timer pr. år. Dette skal gøres mindst en gang om måneden af den projektleder, som er udpeget, eller af en behørigt bemyndiget ledende medarbejder hos støttemodtageren.

2. Kapitalgoder

Udgifter til køb eller leje af udstyr kan påføres som direkte udgifter. De godtgørelsesberettigede udgifter vedrørende lejet udstyr i undersøgelsens varighed må ikke overstige de godtgørelsesberettigede udgifter ved køb af det pågældende udstyr. De godtgørelsesberettigede udgifter beregnes som følger:

>REFERENCE TIL EN GRAFIK>

A= Den periode udtrykt i måneder, hvori udstyret skal anvendes til projektet, efter det er leveret. Kun udstyr, som er betalt i den periode, hvor der ydes EF-tilskud, er støtteberettiget.

B= Afskrivningsperiode på 60 måneder (36 måneder for edb-udstyr, der koster under 25000 EUR).

C= Udgifter til udstyr eksklusive moms.

D= Procentuel anvendelse af udstyret til projektet.

Moms, som støttemodtageren ikke kan få refunderet, vil blive betragtet som støtteberettigede udgifter.

3. Forbrugsmateriel

De støtteberettigede udgifter beregnes på grundlag af de faktiske udgifter eksklusive moms, som er blevet afholdt i den pågældende periode. Støttemodtageren skal også anføre, hvor stor en procentdel af laboratoriets samlede budget for forbrugsmateriel de enkelte poster omfatter.

Alle andre udgifter til administration, forretningsrejser og sekretariat betragtes som værende omfattet af "generalomkostninger".

4. Sammenlignende undersøgelser

Godtgørelsen baseres på faktiske udgifter eksklusive moms til fremsendelse af prøver i forbindelse med de sammenlignende undersøgelser mod indsendelse af bilag.

5. Generalomkostninger

Et fast beløb på 7 % af de faktiske støtteberettigede udgifter baseret på alle de direkte udgifter anført ovenfor (punkt 1-4) udbetales automatisk.

Artikel 2

For at være berettiget til EF-tilskud skal støttemodtageren indberette og attestere udgifterne hvert år.

Under forudsætning af at handlingsplanerne gennemføres effektivt, og at støttemodtagerne forelægger al den nødvendige dokumentation for Kommissionen inden for de fastsatte frister, udbetales EF-tilskuddet til laboratoriernes arbejde på følgende måde:

a) Et forskud på 70 % kan udbetales efter anmodning herom fra støttemodtageren.

b) Resten udbetales, når støttemodtageren har forelagt et finansielt regnskab, der er godkendt af laboratoriets direktør, bilag vedrørende de sammenlignende undersøgelser og en teknisk rapport.

c) Det attesterede finansielle regnskab skal forelægges i overensstemmelse med bilag I til denne forordning og senest den 31. marts i det år, der følger den periode, for hvilken der blev ydet et tilskud.

d) Overholdes tidsfristen ikke, nedsættes tilskuddet med 25 % den 1. maj, 50 % den 1. juni, 75 % den 1. juli og 100 % den 1. september.

Ud over bilag vedrørende udgifterne til de sammenlignende undersøgelser skal den tekniske direktør opbevare en bekræftet genpart af den relevante dokumentation (fakturaer, lønsedler, tilstedeværelseslister osv.). De indberettede udgifter skal registreres i støttemodtagerens omkostningsberegningssystem, og støttemodtageren skal gemme alle bilag i fem år til brug ved revision. Disse bilag, som dokumenterer alle de udgifter og arbejdstimer, der fremgår af tilskudsansøgningen, skal sendes til Kommissionen, hvis denne anmoder herom.

Artikel 3

Inden for rammerne af det årlige tilskud, som ydes til gennemførelsen af workshopper, gælder de regler for støtteberettigelse, som er nævnt i bilag II, for udgifter til rejsegodtgørelse og dagpenge for højst to indbudte deltagere pr. medlemsstat.

Artikel 4

Under forudsætning af at workshoppen gennemføres effektivt, og at støttemodtagerne forelægger al den nødvendige dokumentation for Kommissionen inden for de fastsatte frister, udbetales EF-tilskuddet til gennemførelsen af workshopper på følgende måde:

a) Et forskud på 70 % kan udbetales efter anmodning herom fra støttemodtageren inden for 60 dage før den fastsatte dato for workshoppen.

b) Resten udbetales, efter at Kommissionen har godkendt finansbilagene og en teknisk rapport om anvendelsen af tilskuddet.

c) Finansbilagene skal forelægges i overensstemmelse med bilag III til denne forordning og senest tre måneder efter workshoppens afholdelse.

d) Overholdes tidsfristen ikke, nedsættes tilskuddet med 25 % ved en forsinkelse på en måned i forhold til den fastsatte frist for forelæggelse af dokumenterne, 50 % ved en forsinkelse på to måneder, 75 % ved en forsinkelse på tre måneder og 100 % ved en forsinkelse på fire måneder.

Artikel 5

Kommissionen kan gennemføre revision i overensstemmelse med artikel 9 i forordning (EF) nr. 1258/1999.

Artikel 6

Denne forordning træder i kraft på tyvendedagen efter offentliggørelsen i Den Europæiske Unions Tidende.

Den anvendes fra den 1. januar 2003.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 20. februar 2003.

På Kommissionens vegne

David Byrne

Medlem af Kommissionen

(1) EFT L 224 af 18.8.1990, s. 19.

(2) EFT L 203 af 28.7.2001, s. 16.

(3) EFT L 157 af 10.6.1992, s. 19.

(4) EFT L 268 af 14.9.1992, s. 1.

(5) EFT L 125 af 23.5.1996, s. 10.

(6) EFT L 260 af 5.9.1992, s. 1.

(7) EFT L 62 af 15.3.1993, s. 38.

(8) EFT L 210 af 10.8.1999, s. 12.

(9) EFT L 62 af 15.3.1993, s. 69.

(10) EFT L 1 af 1.1.1995, s. 1.

(11) EFT L 166 af 8.7.1993, s. 31.

(12) EFT L 120 af 8.5.1999, s. 37.

(13) EFT L 175 af 19.7.1993, s. 23.

(14) EFT L 332 af 30.12.1995, s. 33.

(15) EFT L 125 af 23.5.1996, s. 10.

(16) EFT L 192 af 2.8.1996, s. 19.

(17) EFT L 120 af 8.5.1999, s. 40.

(18) EFT L 95 af 15.4.2000, s. 40.

(19) EFT L 327 af 22.12.2000, s. 74.

(20) EFT L 316 af 1.12.2001, s. 5.

(21) EFT L 192 af 20.7.2002, s. 27.

(22) EFT L 147 af 31.5.2001, s. 1.

(23) EFT L 177 af 30.6.2001, s. 60.

(24) EFT L 160 af 26.6.1999, s. 103.

BILAG I

>PIC FILE= "L_2003047DA.001702.TIF">

>PIC FILE= "L_2003047DA.001801.TIF">

BILAG II

REGLER FOR STØTTEBERETTIGELSE VEDRØRENDE WORKSHOPPER

1. Rejse til stedet, hvor workshoppen finder sted

De støtteberettigede udgifter til togrejser svarer til prisen for en billet (1. klasse) til rejse ad den korteste strækning.

Godtgørelsen af flyrejser er baseret på rejse på økonomiklasse med den billigst mulige billet under hensyntagen til rejserute og -mål. Hvis det er muligt, skal der købes billetter under gældende rabatordninger (Apex, Pex, Excursion osv.). Hvis rejsen gennemføres inden for et døgn før eller efter en weekend, kan der udbetales yderligere dagpenge med henblik på at gøre det muligt at købe billetter under gældende rabatordninger, hvis dette medfører en samlet besparelse (rejseudgifter + dagpenge).

Hvis deltagerne anvender deres private bil i stedet for at rejse med fly og/eller tog, godtgøres rejseudgifterne på grundlag af prisen for den billigste togbillet på første klasse ad den korteste strækning eksklusivE tillæg. Hvis to eller flere personer anvender samme bil, er kun ejeren af bilen berettiget til godtgørelse af rejseudgifterne. Hvis man anvender en privat bil, godtgøres udgifterne til parkering ikke. Hvis deltagerne anvender deres private bil, bærer de det fulde ansvar for skader på deres egen bil og skader, som de med deres egen bil forårsager på en tredjepart. De ansvarlige for workshoppen kan under ingen omstændigheder imødekomme anmodninger om erstatning, uanset grunden til at en deltager har anvendt sin private bil.

Enhver forsømmelighed fra deltagernes side (f.eks. bortkomne værdibeviser) og de økonomiske konsekvenser heraf er deltagernes eget ansvar.

2. Dagpenge

Følgende dagpengebeløb, som gælder siden den 24. marts 1999 (dato for offentliggørelse af forordning (EF, EKSF, Euratom) nr. 620/1999 (EFT L 78 af 24.3.1999)), bliver justeret i overensstemmelse med de dagpengebeløb, som er gældende på dagen for afholdelsen af workshoppen.

>TABELPOSITION>

BILAG III

>PIC FILE= "L_2003047DA.002002.TIF">